ПРОТОКОЛ № 35
от заседание на Комисия по дисциплинарните производства
на Висшия съдебен съвет,
проведено на 07 октомври  2014 г.

Днес, 07 октомври 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

            ПРЕДСЕДАТЕЛ: ВАСИЛ ПЕТРОВ
                     ЧЛЕНОВЕ: СВЕТЛА ПЕТКОВА
                      ГАЛЯ ГЕОРГИЕВА                                          
                                                                         ЮЛИЯ КОВАЧЕВА
                                                                         МИХАИЛ КОЖАРЕВ
                                                                         МИЛКА ИТОВА
                                                                         ЯСЕН ТОДОРОВ

   
          	От администрацията на ВСС: 
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.09.2014 г. – 30.09.2014 г.

2. Заповед на Христо Динев – градски прокурор на Софийска градска прокуратура, с която, на основание чл. 327 от ЗСВ, е обърнато внимание на Боряна Димитрова Бецова – прокурор в Софийска градска прокуратура.

3. Писмо от Милена Гунчева – председател на Центъра по спогодби и медиация към СРС и СГС с предложение за среща за обсъждане приемането на професионална помощ на Виктор Шахтер и на Фондацията за инициативи за устойчиво развитие на правосъдието.

4. Проект на споразумение за взаимодействие между Комисията за предотвратяване и установяване на конфликт на интереси към Висшия съдебен съвет и Висшия съдебен съвет.

5. Обобщен Доклад – анализ на резултатите от проведена анкета за дейността на ВСС през 2013 г. и обобщените мнения на анкетираните съобразно дейността на постоянните комисии към ВСС.

6. Писмо от Върховния съвет на магистратурата на Румъния относно искане на информация за дисциплинарните производства.

7. Заповед на Цветанка Гетова – районен прокурор на Районна прокуратура гр. Варна, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Марин Дочев Маринов – прокурор в Районна прокуратура гр. Варна.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:

8. Писмо от Маргарита Соколова – председател на Комисията по професионална етика при ВКС, във връзка с участието на Стефан Гроздев Гроздев – и.ф. председател на Софийски апелативен съд, в обявен конкурс за заемане на длъжността – председател на Софийски апелативен съд.

9. Заповед на Нели Батанова – председател на Окръжен съд гр. Шумен, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Стоян Момов – съдия в Районен съд гр. Велики Преслав.

10. Докладна записка от Васил Михов – директор на дирекция „Дисциплинарна дейност”, АВСС до Димитър Тончев – главен секретар на Висшия съдебен съвет, относно проблеми възникнали при функционирането на дирекция „Дисциплинарна дейност”.

По дневния ред

1. ОТНОСНО: Отчет на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.09.2014 г. – 30.09.2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема отчета на Комисия по дисциплинарните производства на ВСС относно образуваните дисциплинарни производства срещу магистрати и наложените дисциплинарни наказания по чл. 308, ал. 1 от ЗСВ за периода 01.09.2014 г. – 30.09.2014 г.

2. ОТНОСНО: Заповед на Христо Динев – градски прокурор на Софийска градска прокуратура, с която, на основание чл. 327 от ЗСВ, е обърнато внимание на Боряна Димитрова Бецова – прокурор в Софийска градска прокуратура.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение Заповед № 2506/05.09.2014 г. на Христо Динев – градски прокурор на Софийска градска прокуратура, с която, на основание чл. 327 от ЗСВ, е обърнато внимание на Боряна Димитрова Бецова – прокурор в Софийска градска прокуратура и същата да се приложи към кадровото досие на магистрата.
2.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
2.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

3. ОТНОСНО: Писмо от Милена Гунчева – председател на Центъра по спогодби и медиация към СРС и СГС, с предложение за среща за обсъждане приемането на професионална помощ на Виктор Шахтер и на Фондацията за инициативи за устойчиво развитие на правосъдието.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Изразява положително становище по предложението за провеждане на втора среща с членове на ВСС за обсъждане на поставените в писмото въпроси.

4. ОТНОСНО: Проект на споразумение за взаимодействие между Комисията за предотвратяване и установяване на конфликт на интереси към Висшия съдебен съвет и Висшия съдебен съвет.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Изразява положително становище по направеното предложение от Комисия за предотвратяване и установяване на конфликт на интереси към Висшия съдебен съвет, прието по протокол № 29/29.09.2014 г., т. 10.

5. ОТНОСНО: Обобщен доклад – анализ на резултатите от проведена анкета за дейността на ВСС през 2013 г. и обобщените мнения на анкетираните съобразно дейността на постоянните комисии към ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение обобщен доклад – анализ на резултатите от проведена анкета за дейността на ВСС през 2013 г., в пълен обем /85 стр./ и обобщените мнения на анкетираните съобразно дейността на постоянните комисии към ВСС /18 стр./.

6. ОТНОСНО: Писмо от Върховния съвет на магистратурата на Румъния относно искане на информация за дисциплинарните производства.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1.  Да се върне изготвения проект на отговор от Васил Михов – директор на дирекция „Дисциплинарна дейност”, за прецизиране в частта относно процедурата за дисциплинарни производства пред Висшия съдебен съвет.

7. ОТНОСНО: Заповед на Цветанка Гетова – районен прокурор на Районна прокуратура гр. Варна, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Марин Дочев Маринов – прокурор в Районна прокуратура гр. Варна.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Предлага на Висшия съдебен съвет на основание чл. 314, ал. 3 от Закона за съдебната власт да потвърди наложеното със Заповед № РД-421/19.09.2014 г. на Цветанка Гетова – административен ръководител – районен прокурор на Районна прокуратура гр. Варна, дисциплинарно наказание по чл. 308, ал. 1, т. 1 от ЗСВ - „забележка” на Марин Дочев Маринов - прокурор в Районна прокуратура гр. Варна.
7.2. Заповед № РД-421/19.09.2014 г. на Цветанка Гетова – административен ръководител – районен прокурор на Районна прокуратура гр. Варна, ведно с решението на ВСС да се приложат към кадровото досие на магистрата.

8. ОТНОСНО: Писмо от Маргарита Соколова – председател на Комисията по професионална етика при ВКС, във връзка с участието на Стефан Гроздев Гроздев – и.ф. председател на Софийски апелативен съд в обявен конкурс за заемане на длъжността – председател на Софийски апелативен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Да се уведоми Маргарита Соколова - председател на комисия по професионална етика при ВКС, за резултата от проверката.

9. ОТНОСНО: Заповед на Нели Батанова – председател на Окръжен съд гр. Шумен, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Стоян Момов – съдия в Районен съд гр. Велики Преслав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

9.1. Отлага разглеждането за следващото заседание на Комисията.

10. ОТНОСНО: Докладна записка от Васил Михов – директор на дирекция „Дисциплинарна дейност”, адресирана до Димитър Тончев – главен секретар на Висшия съдебен съвет, относно проблеми възникнали при функционирането на дирекция „Дисциплинарна дейност”.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

10.1. Приема за сведение докладна записка от Васил Михов – директор на дирекция „Дисциплинарна дейност”, адресирана до Димитър Тончев – главен секретар на Висшия съдебен съвет, относно проблеми възникнали при функционирането на дирекция „Дисциплинарна дейност”.
10.2. Да си изиска информация от главния секретар на ВСС за предприетите мерки за решаване на проблемите, поставени в докладна записка от Васил Михов – директор на дирекция „Дисциплинарна дейност”, която да бъде предоставена на Комисия „Съдебна администрация” и Комисия по дисциплинарните производства на ВСС.

07.10.2014 г.			                
				                       ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ